- Hindi News
- National
- पेट्रोल पंपों पर एलसीडी लगेंगे, हादसों के वीडियो दिखाएंगे, ताकि लोग ट्रैफिक नियम मानें
पेट्रोल पंपों पर एलसीडी लगेंगे, हादसों के वीडियो दिखाएंगे, ताकि लोग ट्रैफिक नियम मानें
10 जनवरी को प्रकाशित
बांसवाड़ा। जिलेके सभी पेट्रोल पंपों पर पेट्रोल भरवाने के दौरान वाहन चालकों को हादसों और ट्रैफिक नियम बताने वाले वीडियो देखने को मिलेंगे। वीडियो देखने वाहन चालकों के लिए बैठने के भी बंदोबस्त किए जाएंगे। वीडियो के जरिए बताया जाएगा कि किस तरह हेलमेट पहनने से हादसे में वाहन चालक की जान बच गई या किस तरह ट्रैफिक नियम नहीं मानकर वाहन चलाने से हादसा हुआ।
वीडियो में दुर्घटनाओं में मरने वालों के परिजनों द्वारा लोगों से ट्रैफिक नियम मानने की अपील करते हुए भी वीडियाे दिखाए जाएंगे। भास्कर और पुलिस विभाग की ओर से चलाए जा रहे सुरक्षित राहें अभियान से सड़क हादसों में मरने वालों की संख्या में गिरावट के बाद कलेक्टर भगवतीप्रसाद ने इसे और सफल बनाने गुरुवार को पेट्रोल पंप संचालकों की बैठक ली। जिसमें कलेक्टर ने पेट्रोल पंप संचालकों से इस तरह का नया प्रयोग करने के निर्देश दिए।
कलेक्टर ने पंपों पर स्क्रीन लगाकर यातायात नियमों की जानकारी और सड़क हादसों का वीडियो और सड़क सुरक्षा नियम दर्शाते बोर्ड लगवाने के निर्देश दिए। पेट्रोल पंप संचालकों ने भी ग्राहकों की सुरक्षा को अपना फर्ज बताते हुए सुविधा शुरू करने में सहमति जताई। बैठक में एएसपी गणपति महावर ने जिले में हर साल हेनेन वाले सड़क हादसों की वजह उनमें मरने वालों के बारे में जानकारी दी।
रसद अधिकारी हजारीलाल आलोरिया ने शहर के 8 पेट्रोल पंप समेत जिलेभर के सभी 65 पेट्रोल पंप संचालकों को सुविधा अनुसार छायादार स्थान बनाकर टीवी या स्क्रीन के जरिए ट्रैफिक नियमों को बताने वाले वीडियो वाहन चालकों को बताने को कहा। उन्होंने बताया कि इस नवाचार की शुरुआत शहर के संजय पेट्रोल पंप से की जाएगी।
इस दौरान जिला पेट्रोलियम एसोसिएशन के अध्यक्ष संजय जैन, उपाध्यक्ष राजेन्द्र पंचाल, वर्धमान गांधी के अलावा पेट्रोल पंप संचालक और पुलिस अधिकारी मौजूद रहे।
सुरक्षितराहें अभियान बचा रहा लोगों की जिंदगी
^सुरक्षितराहें अभियान के जरिए प्रकाशित की गई खबरों ने ट्रैफिक नियमों को लेकर जनजागरण का काम किया है। काफी संख्या में बाइक और मोपेड सवार हेलमेट पहने नजर रहे हैं। इसीलिए जरूरी है कि पेट्रोल पंपों पर जाने वाले बाइक सवारों को भी ट्रैफिक नियमों की जानकारी रहे। -भगवतीप्रसाद,जिला कलेक्टर
tgl_Latn sot_Latn hin_Deva hin_Deva awa_Deva hin_Deva hin_Deva hin_Deva hin_Deva bho_Deva hin_Deva hin_Deva